
Parlamentul României
Camera Deputaţilor
Comisia pentru muncă şi protecţie socială

	Bucureşti,
	6 mai 2020

	Nr.
	4c-9/256



	
Către
BIROUL PERMANENT AL CAMEREI DEPUTAŢILOR


	
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.41/2020 pentru modificarea şi completarea Legii nr.19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ, trimis Comisiei pentru muncă şi protecţie socială, cu adresa nr. PLx 158/2020 din 27 aprilie 2020, pentru dezbatere şi examinare în fond, în procedură de urgenţă.



PREŞEDINTE,
ADRIAN SOLOMON




Comisia pentru muncă şi protecţie socială
Telefon: 021.414.11.30, 021.414.11.31; Fax: 021.314.68.69; e-mail: cp07@cdep.ro

Parlamentul României
Camera Deputaţilor
Comisia pentru muncă şi protecţie socială

	Bucureşti,
	6 mai 2020

	Nr.
	4c-9/256


	R A P O R T
asupra proiectului de Lege privind aprobarea Ordonanţei de urgenţă a Guvernului nr.41/2020 pentru modificarea şi completarea Legii nr.19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ

În temeiul art.94 şi 114 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 158/2020 din 27 aprilie 2020, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.41/2020 pentru modificarea şi completarea Legii nr.19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ.

Proiectul de lege are ca obiect de reglementare aprobarea Ordonanţei de urgenţă a Guvernului nr.41/2020 care prevede modificarea şi completarea Legii nr.19/2020, urmărindu-se extinderea aplicării prevederilor actului normativ de bază şi pe perioadele vacanţelor şcolare, în situaţia în care este decretată stare de urgenţă.

Proiectul de lege a fost adoptat de Senat în şedinţa din 23 aprilie 2020.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.315/03.04.2020)
· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-6/174/28.04.2020).

La lucrările online ale comisiei din data de 5 mai 2020 şi-au înregistrat prezenţa 24 de deputaţi, din totalul de 24 de membri ai comisiei. Raportul comisiei a fost adoptat cu unanimitate de voturi.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, dl Alin Ignat, Secretar de Stat, Ministerul Muncii şi Protecţiei Sociale.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexele care fac parte integrantă din prezentul raport. 

			PREŞEDINTE,						SECRETAR,
			Adrian Solomon						Violeta Răduţ






Întocmit,
Consilier parlamentar Sorina Szabo
Consultant parlamentar Cristina Turcu


ANEXA NR.1

AMENDAMENTE ADMISE

În urma dezbaterilor, Comisia propune adoptarea proiectului de lege cu următorul amendament:

	Nr. crt.
	Text
ordonanţă
	Text
adoptat de Senat
	Text adoptat de Comisie
(autor amendament) 
	Motivare

	1. 
	
__
	
Titlul Legii

Lege privind aprobarea Ordonanţei de urgenţã a Guvernului nr.41/2020 pentru modificarea şi completarea Legii nr.19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ






	
Nemodificat
	

	2. 
	
__
	
Articol unic. - Se aprobă Ordonanţa de urgenţă a Guvernului nr.41 din 2 aprilie 2020 pentru modificarea şi completarea Legii nr.19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ, publicată în Monitorul Oficial al României, Partea I, nr.282 din 3 aprilie 2020.

	
Articol unic. - Se aprobă Ordonanţa de urgenţă a Guvernului nr.41 din 2 aprilie 2020 pentru modificarea şi completarea Legii nr.19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ, publicată în Monitorul Oficial al României, Partea I, nr.282 din 3 aprilie 2020, cu următoarea completare:

Autori: membrii comisiei










	










Având în vedere completarea propusă în raport

	3. 
	
Titlul ordonanţei

Ordonanţă de urgenţã pentru modificarea şi completarea Legii nr.19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ

	
__
	
Nemodificat
	

	4. 
	
[bookmark: do|ar1|pa1]Articol unic - Legea nr.19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ, publicată în Monitorul Oficial al României, Partea I, nr. 209 din 14 martie 2020, cu modificările şi completările ulterioare, se modifică şi se completează după cum urmează:


	
__
	
Nemodificat
	

	5. 
	
1. La articolul 1, după alineatul (1) se introduce un nou alineat, alineatul (11), cu următorul cuprins:
"(11) Se acordă zile libere unuia dintre părinţi pentru supravegherea copiilor, inclusiv pe perioada vacanţelor şcolare, în situaţia închiderii temporare a unităţilor de învăţământ şi a unităţilor de educaţie antepreşcolară, ca urmare a stării de urgenţă decretate în condiţiile legii."

	
__
	
Nemodificat
	

	6. 
	
__
	
__
	
- La articolul unic, după punctul 1 se introduce un nou punct, pct.11, cu următorul cuprins:
„11. La articolul 1, după alineatul (11) se introduce un nou alineat, alineatul (12), cu următorul cuprins:
«(12) Prin excepție, în anul 2020, prevederile alin. (1) și (11) se aplică și pe perioada imediat următoare încetării stării de urgență, până la finalizarea cursurilor şcolare aferente semestrului II.»”

Autor: deputaţi Éva Andrea Csép şi Adrian Solomon 

	
Pentru respectarea normelor de tehnică legislativă.




Prelungirea aplicării acestor prevederi este necesară, având în vedere situaţia excepţională din acest an în care şcolile rămân închise până la sfârşitul semestrului II.

	7. 
	
2. La articolul 1, după alineatul (4) se introduce un nou alineat, alineatul (5), cu următorul cuprins:
"(5) Prin unităţi de învăţământ, în cuprinsul prezentei legi, se înţeleg şi unităţile de educaţie antepreşcolară."








	
__
	
Nemodificat
	

	8. 
	
3. La articolul 3, alineatul (1) se modifică şi va avea următorul cuprins:
"Art. 3 - (1) Indemnizaţia pentru fiecare zi liberă acordată în condiţiile art. 1 se plăteşte din capitolul aferent cheltuielilor de personal din bugetul de venituri şi cheltuieli al angajatorului şi este în cuantum de 75% din salariul de bază corespunzător unei zile lucrătoare, dar nu mai mult de corespondentul pe zi a 75% din câştigul salarial mediu brut utilizat la fundamentarea bugetului asigurărilor sociale de stat."

	
__
	
Nemodificat
	





ANEXA NR.2

AMENDAMENTE RESPINSE

În urma dezbaterilor, Comisia a respins următorul amendament:

	Nr. crt.
	Text iniţial
	Text propus
(autor amendament)
	MOTIVARE
1. Argumente susţinere
2. Argumente respingere
	Camera decizională

	1. 
	
__
	
- La articolul unic, după punctul 2 se introduce un nou punct, punctul 21, cu următorul cuprins:
21. După articolul 2 se introduce un nou articol, art.21, cu următorul cuprins:
“Art.21. - (1) Prin derogare de la prevederile Legii nr.53/2003 - Codul muncii, republicată, cu modificările și completările ulterioare, şi ale Legii nr.165/2018 privind acordarea biletelor de valoare, cu modificările şi completările ulterioare, angajatorii pot acorda tichete de masă pentru fiecare zi liberă acordată în condițiile prezentei legi.

(2) Tichetele de masă prevăzute la alin. (1) se acordă exclusiv pe suport electronic. Valoarea tichetelor de masă pe suport electronic este transferată lunar salariaţilor de către unitatea emitentă de tichete de masă pe suport electronic, corespunzător numărului de zile lucrătoare din luna pentru care se face transferul, conform contractului încheiat de unitatea emitentă cu angajatorul.”

Autor: deputat Cristian Seidler 

	
1. Pentru ca angajatorii să poată acorda tichete de masă şi pentru zilele libere de care beneficiază părinţii pentru supravegherea copiilor.

2. Tichetele de masă se acordă proporţional cu timpul efectiv lucrat.
	
Camera Deputaţilor

